stanford-oval/wikipedia huggingface dataset:
Hayabusa (luotain)
Lento

Alus laukaistiin avaruuteen 9. toukokuuta 2003 japanilaisella M-5-kantoraketilla Kagoshiman avaruuskeskuksesta. Laukaisun jälkeen sen alkuperäinen nimi MUSES-C (jap. ミューゼスＣ) vaihdettiin Hayabusaan.
Vuoden kuluttua laukaisustaan luotain ohitti maapallon ja sai samalla uutta vauhtia radalleen kohti Itokawaa Maan painovoimakentän ansiosta. Luotaimen neljä ionimoottoria kiihdyttivät Hayabusaa tauotta lähes kaksi vuotta, mutta silti se saapui perille kohteeseensa myöhässä, koska yksi sen moottoreista vahingoittui.
Hayabusa-luotain saapui määränpäähänsä syyskuussa 2005 ja alkoi tutkia asteroidi Itokawaa. Luotaimen mukana oli laskeutumisalus, Minerva, jonka tehtävänä oli laskeutua asteroidin pinnalle, mitata sen lämpötilaa ja lähettää tarkempia kuvia Itokawan pinnalta. Häiriön vuoksi aluksen laskeutuminen epäonnistui, ja Minerva ei osunut Itokawan pinnalle vaan karkasi avaruuteen. Itse Hayabusa-luotain teki kaksi laskeutumista Itokawan pinnalle marraskuussa 2005. Näiden yhteydessä luotaimen oli tarkoitus kerätä näytteitä pinnalta, mutta näytteidenotot eivät sujuneet ongelmitta. Toisen laskeutumisen yhteydessä luotaimen moottori vaurioitui ja yhteys Maahan katkesi, mutta tietoliikenneyhteys saatiin palautettua myöhemmin. Useiden häiriöiden takia luotaimen paluuhetkeä Maahan jouduttiin lykkäämään kolmella vuodella. Alun perin Hayabusan piti palata Maahan kesäkuussa 2007.
Hayabusa-luotain palasi Maan ilmakehään 13. kesäkuuta 2010 iltapäivällä. Paluun yhteydessä luotain irrotti tutkimuskapselin, joka laskeutui laskuvarjon turvin Australian eteläosiin Woomeran alueelle kello 17.11 Suomen aikaa. Itse luotain tuhoutui odotetusti kokonaan ilmakehässä.
Mittalaitteet

Asteroid Multiband Imaging Camera (AMICA)
Asteroidin pinnan tarkkaileminen 1 metrin resoluutiolla, pyörimisen seuranta, värit
Light Detection and Ranging (LIDAR)
Asteroidin muodon tarkkailu, pyörimisen seuranta
Near-Infrared Spectrometer
Asteroidin koostumuksen tutkiminen
X-Ray Spectrometer (XRS)
Asteroidin pinnan koostumuksen tarkkailu
Minerva Mini-Lander
laskeutumisalus, pinnan lämpötilamittaukset, kuvaaminen ja datan lähetys Hayabusalle
Mittoja

Hayabusa-luotain vastasi kooltaan henkilöautoa ja oli mitoiltaan 1 × 1,6 × 2 metriä. Aurinkopaneeleineen sen maksimimitta oli 5,7 metriä. Luotaimen massa oli 510 kg.
Minerva-laskeutumisalus oli kooltaan vain 10×12 cm, ja se painoi 591 g.
Aiheesta muualla

Wikimedia Commonsissa on kuvia tai muita tiedostoja aiheesta .
The Great Challenges of "HAYABUSA" - World's first asteroid sample return mission - — Official JAXA YouTube Channel
Hayabusa's Scientific and Engineering Achievements during Proximity Operations around Itokawa (JAXA press release on November 2, 2005)
Special issue: Hayabusa at Asteroid Itokawa, Science, Vol 312, Issue 5778, Pages 1273-1407, June 2, 2006
Initial Scientific Results of Hayabusa’s Investigation on Itokawa ~Summary of the Special Issue of “Science”Magazine~ (ISAS/JAXA press release)
Frank Robson

| Frank Robson |
| --- | --- |
 Robson heinäkuussa 1968.
Henkilötiedot
Koko nimi:  Frank Robson
Syntynyt: 27. huhtikuuta 1946 Bradford on Avon, Britannia
Kuollut: 16. marraskuuta 2024 (78 vuotta) Lahti, Suomi
Ammatti:  muusikko, laulaja-lauluntekijä
Lapset:  Jenny Robson
Muusikko
Taiteilijanimi:  Robson   Frank Robinson
Laulukielet:  englanti
Tyylilajit:  progressiivinen rock, jazz, poprock, rock
Soittimet:  kosketinsoittimet
Yhtyeet:  Blues Section   Mosaic   Tasavallan Presidentti
Levy-yhtiöt:  Blue Master   Hi-Hat   Polydor   Amber Records
  [ Muokkaa Wikidatassa ] [ ohje ]  
Frank Robson (27. huhtikuuta 1946 Bradford on Avon, Iso-Britannia – 16. marraskuuta 2024 Lahti) oli brittiläissyntyinen laulaja, pianisti ja urkuri, joka tuli Suomeen ensimmäisen kerran vuonna 1967.
Robson oli tavannut lontoolaisessa pubissa suomalaisia. Yhtyeensä kiertueen loputtua odottamatta Tukholmaan vuonna 1967 hän soitti päähänpistosta Lontoossa saamaansa suomalaiseen puhelinnumeroon ja tuli sitä myötä Suomeen. Juuri tuolloin Suomessa oli kysyntää englantia äidinkielenään puhuvalle rockmuusikolle, jolla oli alan kokemusta Lontoosta. Lontoossa hän oli soittanut muun muassa Small Faces -yhtyeen kanssa.[vanhentunut linkki]
Suomessa Robson sai nopeasti töitä yhtyeessä Mosaic, jonka solisti Kirill Babitzin oli lähtenyt soolouralle taiteilijanimellä Kirka. Mosaicin levyttämän singlen molemmat kappaleet olivat Robsonin käsialaa. Seuraavaksi Robson pyydettiin paikkaamaan Jim Pembroken jättämää aukkoa Blues Sectioniin, jonka kanssa hän samoin levytti kaksi kappaletta. Kesällä 1968 hän teki 50 keikkaa ja palasi niiden jälkeen Englantiin, kun yhtye hajosi.
Robson ajatteli palanneensa pysyvästi Englantiin, mutta pian hänet pyydettiin takaisin Suomeen perusteilla olleeseen Tasavallan Presidenttiin. Hän oli mukana yhtyeen kahdella ensimmäisellä levyllä, mutta ennen kolmatta levyä Lambertlandia hänet erotettiin. Robsonin kannalta oli valitettavaa, että juuri tässä vaiheessa yhtye lähti Englantiin ja teki siellä paljon huomiota saaneita keikkoja. Robson sai kuitenkin myöhemmin vielä uuden mahdollisuuden, kun yhtye koottiin uudelleen 1999 ja teki vuonna 2006 vielä yhden levyn, Six Completen. Sen kappaleet ovat Jukka Tolosen ja Robsonin käsialaa.
Robson julkaisi viisi soololevyä. Hän toivoi vielä voivansa tehdä levyn, vaikka sairasti vuodesta 2013 nielusyöpää, ja monen leikkauksen jäljiltä hänen lauluäänensä ei ollut enää entisensä. Toiveita kuitenkin herätti Robsonin luonnehdinta, jonka mukaan hänen äänensä on “jossakin Joe Cockerin ja Louis Armstrongin välimaastossa eli aika raspi”. Robsonin varhaisista levyistä Robson ja Stay Awhile on julkaistu uudelleen, julkaisijana Svart Records. Sama levy-yhtiö on julkaisemassa myös kokoelman Robsonin varhaisia singlejä, kaikkiaan 14 kappaletta.
Robsonilla oli kaksi tytärtä, joista Jenny Robson on laulaja.
Sooloalbumit

Robson (1974)
Stay Awhile (1976)
I Painted a Picture (1986)
Sings Mick Hanian (1987)
Back in Business (1998)
Aiheesta muualla

Frank Robson ja Mosaic. Ylen Elävä arkisto.
Tasavallan Presidentti
| --- | --- |
Studioalbumit:  Tasavallan Presidentti  Magneettimiehen kuolema  Tasavallan Presidentti  Lambertland  Milky Way Moses  Six Complete 
Livealbumit:  Still Struggling for Freedom  Pop-Liisa 1: Tasavallan Presidentti 1973  Live in Lambertland  Changing Times and Movements  State Visit  The Lost 1971 Studio Session  Live at Ruisrock 1971 
Kokoelmat: Classics
EP:t: Six
Singlet:  ”Time Alone with You”  ”Solitary”  ”Sisältäni portin löysin”  ”Drinking” 
DVD:t: Six + Live!
Katso myös: Diskografia
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Elonet
Jarkko Mikkola

| Jarkko Henrik Mikkola> Henkilötiedot |
| --- | --- |
Syntynyt: 6. heinäkuuta 1964 (ikä 60) Lempäälä
Kansalaisuus:   Suomi
Ammatti:  Näytelmäkirjailija
Aiheesta muualla
IMDb
Elonet
Jarkko Henrik Mikkola (s. 6. heinäkuuta 1964 Lempäälä) on kokkolalainen näyttelijä ja näytelmäkirjailija.
Teatterikiinnitykset

Oulun kaupunginteatteri (1990-1992)
Teatteri Vanha Juko (2004-2010, 2015-2018)
Kokkolan kaupunginteatteri (elokuu 2020 - heinäkuu 2024)
Novellit

Kierros (Weilin&Göös novellikokoelma Lähikuva 1988)
Näytelmät

Antero, ihmisen poika (1991)
Taivas jäi tekemättä(1998)
Pelkääjän paikalla (1999)
Hyppää pois (2000)
Ihmistä omassa liemessä (2003)
Ohikulkijoita (2007) yhdessä Jukka Asikaisen kanssa
Viides vuodenaika (2023)
Dramatisoinnit

J.M Barrie: Peter Pan (1994) yhdessä Mika Lehtisen kanssa.
Andrus Kivirähk: Riihiukko (2007) yhdessä Anna Veijalaisen kanssa.
Erlend Loe: Kurtilla keittää (2007) yhdessä Tuulia Leppihalmeen kanssa.
Kari Hotakainen: FInnhits (2020) yhdessä Tuomo Kemppaisen ja Juha Luukkosen kanssa.
Filmografia

Pintaa syvemmällä, 2015
Roba, 2014
Pyhä arki, 2006
Joki, 2001
Lapin kullan kimallus, 1999
Ammattimies
Pakanamaan kartta, 1991
Anni tahtoo äidin, 1989
Aaveita ja valkoisia valheita
Bonaventura Sienalainen

Bonaventura Sienalainen (ital. Bonaventura da Siena) oli toscanalainen kirjuri ja kääntäjä, joka työskenteli Kastilian Alfonso X:n hovissa 1260-luvulla, aikana jolloin tämä  tavoitteli Pyhän saksalais-roomalaisen keisarikunnan keisarin asemaa. Hänen tunnetuin teoksensa on Alfonson X:n toimeksiannosta arabiasta latinaksi vuonna 1264 käännetty Liber Scalae Machometi  eli Muhammedin tikapuut. Teoksen alkuperäistä tekijää ei tunneta. Kirja kertoo profeetta Muhammedin taivasmatkasta. Myöhemmin teos käännettiin edelleen espanjaksi ja vulgaariranskaksi. Kirjan katsotaan olleen esikuvana Danten kirjoittamalle teokselle Jumalainen näytelmä.
Serbianvuoristokoira

| Serbianvuoristokoira> Avaintiedot |
| --- | --- |
Alkuperämaa:   Serbia
Määrä:  Suomessa ei yhtään
Alkuperäinen käyttö:  laumanvartija
Nykyinen käyttö:  laumanvartija
Muita nimityksiä:  Srpski Pastirski Pas, Serbian Shepherd Dog, Serbisk Herdehund
FCI-luokitus:  ei FCI-rotu KSS: ryhmä 2
Ulkonäkö
Säkäkorkeus:  uros 56–71 cm, narttu 53–67 cm
Väritys:  usein valkoinen eri värisin merkein; lähes kaikki mahdollisia kokomustaa lukuun ottamatta
Serbianvuoristokoira (Srpski pastirski pas) on serbialainen koirarotu, joka kuuluu laumaa vartioiviin vuoristokoiriin. Se on Serbian kennelliiton Kinoloski Savez Republike Srbije (KSS) hyväksymä, muttei vielä FCI:n tunnustama.
Ulkomuoto

Serbianvuoristokoira on voimakasrakenteinen, toisinaan jopa karun ensivaikutelman antava molossityyppinen vuoristokoira. Runko on suorakaiteenmuotoinen ja voimakas antamatta kuitenkaan tanakkarakenteista vaikutelmaa. Kallo on pyöreä ja kapenee jonkin verran kasvoja kohti. Asteittain kirsua kohti kapeneva kuono on tylpän kiilanmuotoinen ja kuononselkä tasainen. Iso kirsu on väriltään joko musta tai ruskea karvapeitteen väristä riippuen. Huulten ei tule olla raskaat eikä riippuvat, ja ylähuuli peittää alahuulen vain kevyesti. Peräti kolme purentatyyppiä sallitaan: a) leikkaava purenta, b) käänteinen leikkaava purenta ja c) tasapurenta. Mantelinmuotoisten silmien väri vaihtelee karvapeitteen värin mukaan, mutta tummanruskeita arvostetaan enemmän kuin vaaleita. Kolmionmuotoiset korvat ovat asettuneet suunnilleen kuononselän ja silmien alareunan tasolle tai hieman alemmas. Niska on voimakas eikä joillain molosseilla tyypillistä löysää kaulanahkaa tule esiintyä.
Selkä on leveä, suora ja voimakas, ja rintakehä lihaksikas ja voimakas. Eturaajat ovat keskenään yhdensuuntaiset ja voimakasluustoiset, takaraajat yhdensuuntaiset ja voimakkaat olematta paksut. Tuuheakarvainen, sapelimaisen käyrä ja tyvestä erittäin paksu häntä kapenee hännänpäätä kohti. Levossa se jää selkälinjan alapuolelle. Urosten säkäkorkeus on 56–71 cm (ihanne 58–69 cm) ja narttujen 53–67 cm (ihanne 55–65 cm).
Karvapeite on runsas, tiheä, jäykkä ja vähintään 6 cm pitkä. Se muodostaa niskan ympärille kauluksen, raajojen takaosiin pitkät "housukarvat" ja häntään tuuhean töyhtön. Pääväri on yleensä valkoinen eri värisin merkein, ja kokomusta on ainoa virheellinen väritys. Tämän ominaisuuden osalta rotu poikkeaa monista muista tyypillisistä jugoslavialaisista vuoristokoirista (bosnialaista tornjakia lukuun ottamatta) - mm. sarplaninacista, šar tipista, karstinpaimenkoirasta ja albaniansusikoirasta - jotka ovat sudenharmaita. Sen sijaan se muistuttaa enemmän bulgarialaista sarakatsaninkoiraa.
Keskipitkä ravi on rodulle tyypillisin askellaji, ja liikkeiden tulee olla harmoniset ja elegantit, vailla "nykimistä" tai selän kaareutumista liikkeiden aikana. Oikeantyyppisten työkoiran liikkeiden merkitystä korostetaan niin paljon, että huonot liikkeet alentavat automaattisesti kokonaisarvostelua näyttelykehässä koiran ulkomuodon mahdollisesta erinomaisuudesta riippumatta.
Ulkomuoto > Tärkeitä mittasuhteita

Kallon leveys:pään pituus = 25:50
Kallon pituus:kuonon pituus = 60:40
Kuonon pituus:kuonon leveys = 65:60
Korvien pituus:kallon pituus = 40:50
Pään pituus:säkäkorkeus = 20:50
Niskan pituus:säkäkorkeus = 18:50
Rungon pituus:säkäkorkeus = 65:60
Eturaajojen pituus (kyynärvarsista maahan):säkäkorkeus = 25:50
Reisien pituus:säkäkorkeus = 17:50
Kinnerten pituus:säkäkorkeus = 15:50
Hännäntyven korkeus:säkäkorkeus = 43:50
Olkakulmaukset = 115-130°
Kyynärkulmaukset = 145°
Kinnerkulmaukset = 130-140°
Niskan ja selkälinjan välinen kulma = 30°
Olkavarsien ja selkälinjan välinen kulma = 55-65°
Välikämmenten ja (kyynärvarsien akselin lävistävän) pystysuoran linjan välinen kulma = 25-35°
Reisien ja selkälinjan välinen kulma = 60-70°
Reisien ja lantioluiden välinen kulma = 80-85°
Reisien ja säärien välinen kulma = 115-140°
Säärien ja selkälinjan välinen kulma = 55-70°
Luonne ja käyttäytyminen

Rotu on kunnioitusta herättävä, peloton ja rohkea, mutta samalla uskollinen, rauhallinen ja hyväluonteinen. Työkoirana se on erittäin valpas ja lahjomaton, ja se luottaa täysin omistajaansa, jonka läsnä ollessa se on täysin tyyni.
Alkuperä

Rodun uskotaan eläneen jo satoja vuosia Serbian vuoristoissa ja kukkuloilla, ja sen tärkeimpiä esiintymisalueita ovat Stara Planina ja Kopaonik. Se polveutuu mahdollisesti valakkien ja kosovolaisten Negotinska Krajinan alueelle ja Rtanj-vuorelle 1600-luvun lopulla ja 1700-luvun alussa tuomista koirista. Paikalliset paimenet arvostavat sitä suuresti. Alun perin rotu saavutti FCI-hyväksynnän yhdessä bukovinankoiran kanssa vuonna 2009 yhteisellä alkuperäisellä nimellä "kaakkoiseuroopanpaimenkoira" (Southeast European Shepherd Dog), ja vielä tuolloin FCI luokitteli alkuperämaiksi sekä Romanian että Serbian. Nykyisin kyseinen FCI-rotu luokitellaan kuitenkin ainoastaan romanialaiseksi ja tunnetaan ainoastaan romanialaisella nimellään.
Pohjantähtimarssi

Pohjantähtimarssi on Puolustusvoimien uusi virallinen marssi. Se sai ensiesityksensä 1. tammikuuta 2008. Marssin ovat säveltäneet Kim Kuusi ja Leri Leskinen Puolustusvoimien 90-vuotisjuhlavuoden kunniaksi.
Suomen Mallaswhiskyseura

Suomen Mallaswhiskyseura ry on perustettu vuonna 1998, ja se on Suomen ensimmäinen rekisteröity whiskyseura. Seuran kotipaikka on Helsinki, mutta sen toiminta on laajentunut ympäri Suomea.
Seuran tavoitteena on edistää erityisesti skotlantilaista mallasviskikulttuuria Suomessa. SMWS kerää tietoa mallaswhiskyistä, niiden valmistuksesta, käyttötavoista, historiasta, tislaamoista, raaka-aineista sekä henkilöistä, jotka ovat merkittävästi vaikuttaneet whiskykulttuurin kehittymiseen.
Suomen Mallaswhiskyseura levittää whiskytietoisuutta erilaisin tiedottein ja tilaisuuksin sekä järjestää viskitastingtilaisuuksia niin jäsenilleen kuin laajemmalle yleisölle.
Suomen Mallaswhiskyseuran alaisuuteen kuuluu useita paikallisklubeja. Paikallisklubin perustamiseen tarvitaan vähintään viisi SMWS ry:n jäsentä. Paikallisklubeja toimii Hämeenlinnassa, Järvenpäässä, Kotkassa, Kuopiossa, Lahdessa, Mikkelissä, Pieksämäellä, Pietarsaaressa, Raahessa ja Tampereella. Myös Helsingin Ruoholahdessa toimii oma paikallisklubi.
Suomen Mallaswhiskyseuran presidenttinä toimii Mika Jansson.
Jeesus-lapsi

Vahakopio Prahan Jeesus-lapsesta
Santo Niño de Cebu, Filippiineillä
Jeesus-lapsi (tunnettu myös nimillä jumalallinen lapsi, pyhä lapsi ja Santo Niño) tarkoittaa Jeesusta hänen syntymästään 12-vuotiaaksi.
Raamatussa Jeesuksen lapsuudesta kerrotaan ainoastaan Matteuksen ja Luukkaan evankeliumeissa.  Niissäkin kerrotaan lähes yksinomaan hänen syntymäänsä ja kaikkein varhaisimpaan lapsuuteensa liittyvistä tapahtumista; ainoa hänen myöhemmän lapsuutensa ja nuoruutensa aikainen tapahtuma, josta Raamatussa kerrotaan, on hänen käyntinsä Jerusalemin temppelissä 12-vuotiaana, jolloin kaikki, jotka häntä kuulivat, ihmettelivät hänen ymmärrystänsä ja vastauksiansa.
Kirkolliset juhlapäivät

Jeesus-lapsen syntymään ja lapsuuteen liittyviä kirkollisia juhlapäiviä, joita vietetään monissa kristillisissä kirkkokunnissa, ovat seuraavat:
Jeesuksen syntymän juhla, joulu (25. joulukuuta)
Jeesuksen ympärileikkauksen juhla, (1. tammikuuta)
Itämaan tietäjien juhla, loppiainen (6. tammikuuta)
Jeesuksen temppeliintuomisen juhla, kynttilänpäivä (monissa kirkkokunnissa 2. helmikuuta, Suomen ja Ruotsin luterilaisissa kirkoissa kuitenkin aina sunnuntaina).
Filippiineillä vietetään lisäksi Santo Niñon juhlaa tammikuun kolmantena sunnuntaina.
Taide

Noin kolmannella ja neljännellä vuosisadalla Jeesusta ja hänen elämäänsä alettiin käyttää aiheena taiteessa. Suosituimpia tyylejä olivat maalaukset ja veistokset. Useimmiten Jeesus-aiheiset taideteokset kertovat hänen syntymästään, jossa mukana on yleensä myös Maria ja Joosef. Muita suosittuja kohtauksia Jeesuksen lapsuudesta ovat esimerkiksi hänen ympärileikkauksensa, temppeliintuontinsa ja pako Egyptiin. Taideteokset hänen myöhäisemmiltä teinivuosiltaan ovat harvinaisia, mutta niitä on olemassa.
Meksikolaisen Zacatecasin kaupungissa sijaitsevassa kirkossa on Jeesus-lasta esittävä veistos, jota on tituleerattu maailman suurimmaksi. Veistos on 6,7 metriä korkea ja painaa 900 kiloa. Paikallisen papin mukaan tarkoitus ei ollut rikkoa mitään ennätyksiä.
Pyhä Antonius Padovalainen kumartaa Jeesus-lasta. Antonio de Peredan maalaus vuodelta 1622.
Jeesus-lapsi kuvastaa Jeesuksen Kristuksen kärsimyksiä, noin 1820, Weingarten
Pyhä lapsi, Atocha, Meksiko
Santo Bambino Aracoeli, Rooma
Santissimo Gesu de Malines
Apokryfiset tekstit

Jossain apokryfisissä teksteissä Jeesuksen lapsuudesta kerrotaan legendanomaisia tarinoita, joita ei Raamatussa ole. Tällaisista teoksista tunnetuimpia ovat Tuomaan lapsuusevankeliumi ja Pseudo-Matteuksen evankeliumi. Näiden tarinoiden tarkoitus oli osoittaa, että Jeesuksella oli jo todella nuoresta lapsesta asti yliluonnollisia kykyjä. Yksi kuuluisa tarina kertoo, että nuori Jeesus muovasi savesta varpusia sapattina, ja kun häntä kehotettiin tekemään se uudestaan, niin linnut lähtivät lentoon.
Aiheesta muualla

Kuvia tai muita tiedostoja aiheesta Jeesus-lapsi Wikimedia Commonsissa
Joulupussi

Joulupussin antaminen on suomalaisissa päiväkodeissa, peruskouluissa ja joissain ylemmän tason oppilaitoksissa tapahtuva perinne. Oppilaitoksissa ennen joululoman alkamista, yleensä syyslukukauden koulutodistuksien jaon yhteydessä lapsille tai oppilaille on annettu paperinen pussi, joka perinteisesti on sisältänyt omenan, piparkakun ja karamellin. Vuosien varrella ja koulusta riippuen joulupussin sisältö on voinut kuitenkin vaihdella. Nykypäivänä perinteestä on tosin joissain päiväkodeissa ja kouluissa luovuttu, ja se on korvattu esimerkiksi jouluaterialla.
Perinne on tullut osin Suomeen Ruotsin kautta, mutta sen sanotaan saaneen alkunsa maan ensimmäisestä kansankouluopettajaseminaarista, Jyväskylän seminaarista syntyneestä kuusijuhlasta.  Musiikin lehtori P.J. Hannikaisen säveltämän ja sanoittaman joululaulun Joulupukki sanoissa viitataan joulupussiin: "Täs on teille muistiaiset, pienet joulumaistiaiset.".
Tiedeyhteisö

Käytäntöjä
Tiedejulkaisu
Tiedeyhteisö
Tieteellinen menetelmä
Vertaisarviointi
Avoin tiede
Tieteen tutkimus
Tieteen etiikka
Tieteenfilosofia
Tieteenhistoria
Tieteensosiologia
Aiheeseen liittyvää
Monitieteisyys
Näennäistiede
Avoin saatavuus
Avoin tieto
Avoin sisältö
Tiedeyhteisö on epämuodollinen yhteisö tiedettä tekeviä tieteilijöitä ja muita toimijoita. On esitetty, että varsinainen tieteen tekemisen perustoimija olisi tiedeyhteisö eikä niinkään yksittäinen tieteilijä. On yleinen näkemys, että tiedon objektiivisuus saavutetaan tieteellisen menetelmän kautta.
Tiedeyhteisö toimii erityisesti tiedejulkaisujen ja konferensseissa tapahtuvan keskustelun ja väittelyn kautta. Tiedejulkaisuihin hyväksyttävät tutkimusartikkelit käyvät julkaisijan lisäksi läpi ulkopuoliset alan asiantuntijat vertaisarvioinnissa. Tällä pyritään edistämään objektiivisuutta pitämällä yllä tutkimusmenetelmien ja tulosten tulkinnan laatua.
Yleisen tiedeyhteisön lisäksi on lukuisia ”alayhteisöjä”, jotka tekevät työtä tietyillä tieteenaloilla tai tietyissä laitoksissa. Eri tieteenalojen välistä toimintaa kutsutaan poikkitieteellisyydeksi.
Käännös suomeksi
Mollywood

Sisäänkäynti IFFK:lle vuonna 2011.
Mollywood on nimitys, jota käytetään Intian Keralan osavaltioon keskittyvästä malajalaminkielisestä elokuvateollisuudesta.
Ensimmäinen Mollywood-elokuva on vuonna 1928 julkaistu mykkäelokuva Vigathakumaran, jonka tuottaja sekä ohjaaja oli J. C. Daniel. Ensimmäinen äänielokuva oli Balan (1938), jonka ohjasi S. Nottani.
International Film Festival of Kerala (IFFK) on vuosittain Thiruvananthapuramissa Keralan osavaltion kulttuuriministeriön järjestämä Mollywood-tapahtuma. Se järjestettiin ensimmäistä kertaa vuonna 1996. Festivaaleilla jaetaan mm. Golden Crow Pheasant -palkinto parhaasta elokuvasta..
Valikoima elokuvia

Urumi (2011)
Rotanloukku (1981)
Ernst August (Hannoverin kruununprinssi)

Herttua Ernst August.
Ernst August, Cumberlandin ja Braunschweig-Lüneburgin herttua (21. syyskuuta 1845 Hannover – 14. marraskuuta 1923 Gmunden, Itävalta) oli Hannoverin kuningaskunnan viimeinen kruununprinssi ja kruununtavoittelija vuodesta 1878 aina kuolemaansa asti.
Elämä

Ernst Augustin vanhemmat olivat Hannoverin kuningas Yrjö V ja kuningatar Maria. Preussi valloitti Hannoverin ja liitti sen itseensä vuoden 1866 sodassa, minkä jälkeen Ernst August asui isänsä tavoin maanpaossa Itävallassa. Isänsä kuoltua vuonna 1878 hän ilmoitti vaativansa itselleen Hannoverin kruunua. Hän otti samalla käyttöön isoisälleen, kuningas Ernst Augustille kuuluneen brittiläisen arvonimen Cumberlandin herttua. Hän sai vuonna 1879 Itävallan armeijassa everstin ja vuonna 1899 Britannian armeijassa kenraalin arvon.
Ernst Augustin puolisona oli vuodesta 1878 Tanskan prinsessa Thyra, kuningas Kristian IX:n tytär. He saivat kaksi poikaa ja kolme tytärtä.
Kun Saksan keisarikuntaan autonomisena valtiona liitetyn Braunschweigin herttuakunnan herttua Vilhelm vuonna 1884 kuoli ilman perillistä, herttuan arvon olisi kuulunut periytyä Ernst Augustille, joka oli Welfin hallitsijasuvun jäljelle jääneen haaran päämies. Saksan valtakunnankansleri Otto von Bismarck ei aikonut hyväksyä Hohenzollernien vihamiestä minkään osavaltion hallitsijana, joten Saksan keisarikunnan liittoneuvosto määräsi poikkeuslailla Braunschweigiin sijaishallituksen, jota johti Preussin prinssi Albrekt. Sijaishallintoa jatkettiin myös Albrektin kuoltua vuonna 1907. Ernst August sopi lopulta keisari Vilhelm II:n kanssa luovuttavansa perintöoikeutensa Braunschweigiin pojalleen Ernst Augustille. Kun tämä vuonna 1913 nai Vilhelm II:n tyttären Viktoria Luisen, hänen sallittiin nousta Braunschweigin valtaistuimelle.
Koska Ernst August tuki ensimmäisessä maailmansodassa Saksaa, häneltä ja hänen pojaltaan riistettiin vuonna 1919 Titles Deprivation Act -lain nojalla kaikki brittiläiset arvot ja arvonimet.
Aiheesta muualla

Kuvia tai muita tiedostoja aiheesta Ernst August (Hannoverin kruununprinssi) Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Yhdysvallat  Ruotsi 
Henkilöt:  Deutsche Biographie  DDB 
Muut:  RISM  SNAC
HMS Argonaut (F56)

| HMS Argonaut |
| --- | --- |
 HMS Argonaut

Aluksen vaiheet
Rakentaja:  Hawthorn Leslie and Company, Hebburn
Kölinlasku:  27. marraskuuta 1964
Laskettu vesille:  8. helmikuuta 1966
Palveluskäyttöön:  17. elokuuta 1967
Poistui palveluskäytöstä:  31. maaliskuuta 1993
Loppuvaihe:  romutettu 1995
Tekniset tiedot
Uppouma:  3 251 t (kuormattu)
Pituus:  113,4 m
Leveys:  12,5 m
Syväys:  5,5 m
Koneteho:  30 000 shp
Nopeus:  28 solmua
Miehistöä:  251-263
Aseistus
Aseistus:  2 × kaksiputkista 4,5"/L45 Mk.6 -tykkiä 1 x Sea Cat GWS.22 2 x Oerlikon 20 mm 1 x Mk.10 Limbo 1 x Westland Wasp
HMS Argonaut (viirinumero F56) oli Britannian kuninkaallisen laivaston Leander-luokan fregatti Falklandin sodassa.
Valmistus

Alus tilattiin Hawthorn Leslie and Companyltä Hebburnistä, missä köli laskettiin 27. marraskuuta 1964. Se laskettiin vesille 8. helmikuuta 1966 ja valmistui 17. elokuuta 1967.